Det skriver Hanne Markussen Eek i et åpent brev til regjeringen som geo365.no publiserte på nettet i dag. Brevet har tidligere vært publisert i tidsskriftet GEO.

Fra festtale til ansvarlig mineralpolitikk

I brevet etterlyser hun en forutsigbar mineralpolitikk, siden dagens investeringer i leterettigheter og konsekvensutredninger ikke fører fram og blir trenert av Sametinget, kommuner og miljøvernere.

Foto: Vaino Rensberg / NRK

Sametingspresident Aili Keskitalo er forundret over det Eek skriver i brevet:

– Jeg er dypt forundret over det hun sier. Hun sier både at Sametinget er en lovbryter, slik jeg forstår henne, og at naturvernforbundet er samfunnsfiendlig. Vi mener at Norge trenger en ny minerallov, og vi arbeider for en forbedring av mineralloven.

Du trenger javascript for å spille av lydklippet «Aili Keskitalo om Hanne Markussen Eeks åpne brev til regjeringen Solberg».

Foto: Privat, brukt med tillatelse.

Hanne Markussen Eek presiserer:

– Jeg har ikke sagt at Sametinget har brutt noen lov, men de har fått lov til å ikke annerkjenne eller forholde seg til mineralloven. Vi hadde mange dialogmøter med Sametinget og reindriftsnæringen i forkant, for å få dem til å annerkjenne loven. Det gjorde de ikke, i stedet kom de med en mineralveileder til virksomhetene må forholde seg til og hvis vi ikke forholder oss til den vil vi havne i saksbehandlerhengemyr.

Du trenger javascript for å spille av lydklippet «Hanne Markussen Eek om Åpent brev til regjeringen Solberg».

Keskitalo sier at loven er grunnlaget for Sametingets arbeid:

– Å påstå at vi ikke forholder oss til loven hverken sannsynliggjør eller dokumenterer hun. Vi er uenige i den, men vi forholder oss til den i aller høyeste grad. Vi kommer med godt begrunnede innsigelser til de sakene som vi behandler, nettopp i forhold til det lovverket. Det er kanskje industrien som bør oppdatere seg i forhold til urfolksperspektiver og miljøvernperspektiver.

Eek ønsker en avklaring i forhold rundt mineralloven:

– Det hører ikke hjemme noe sted, og i hvertfall ikke i Norge, at man ikke annerkjenner norsk lov. Det minste jeg forventer av regjeringen, både denne og forrige, er at de har tette dialogmøter med Sametinget for å få denne loven på plass. Vi kan ikke ha en minerallov som styrer forvaltningen av mineraler i samiske områder, som Sametinget ikke annerkjenner og gir fullstendig blaffen i.

Aili Keskitalo setter pris på denne modereringen:

– Det er på linje med hva vi trodde Norsk Bergindustri jobber for og som generalsekretær i Norsk Bergindustri, Elisabeth Gammelsæter har uttrykt i møter med oss.